Official Journal L 097 , 19/04/2000 P. 0013 - 0014



KOMISIJAS LĒMUMS (2000. gada 6. aprīlis), ar ko izveido radioiekārtu un telekomunikāciju gala iekārtu, kā arī saistīto identifikatoru sākotnējo klasifikāciju (paziņots ar dokumenta numuru C(2000) 938) (Dokuments attiecas uz EEZ) (2000/299/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1999. gada 9. marta Direktīvu 1999/5/EK par radioiekārtām un telekomunikāciju gala iekārtām un to atbilstības savstarpēju atzīšanu1un jo īpaši tās 4. panta 1. punktu, tā kā: (1) Dalībvalstīm jāpaziņo par reglamentētajām saskarnēm, lai varētu panākt to savstarpējo līdzvērtīgumu. (2) Pieņemot, ka ir jau zināms, ka dažas radioiekārtu saskarnes no reglamentējošā viedokļa ir līdzvērtīgas, provizoriski šādu saskarņu līdzvērtīgums jāpanāk līdz reglamentēto saskarņu paziņošanai. (3) Dalībvalstu un nozares eksperti ir izpētījuši saskarņu reglamentēšanas klasifikāciju. Šo pētījumu rezultātā izdarīti secinājumi, ka patērētājs vai uzraudzības iestādes nebūtu ieinteresētas ekstensīvā klasifikācijā vai marķēšanā. (4) Dalībvalstis vēl nav paziņojušas par saskarnēm, kas reglamentētas to teritorijā. (5) Tomēr ir zināmas vairākas saskarnes, īpaši tās, ko reglamentē Kopīgie tehniskie noteikumi, kuri pieņemti saskaņā ar Direktīvu 98/13/EK. (6) Ir lietderīgi klasificēt iekārtas, ko var laist tirgū visā Kopienā un kuras var nodot ekspluatācijā bez atsevišķas kategorijas ierobežojumiem. (7) Ir lietderīgi, ja uz šādām iekārtām ir tikai CE zīme. (8) Tomēr tirgus uzraudzības iestāžu un patērētājus interesēs ir tas, lai viņi ar Iekārtu kategorijas identifikatora palīdzību tiktu brīdināti par ierobežojumiem attiecībā uz radioiekārtu laišanu tirgū vai nodošanu ekspluatācijā. (9) Provizoriski visas iekārtas, ja šādi ierobežojumi pastāv, var sagrupēt vienā kategorijā. (10) Tomēr turpmākās kategorijas drīkst paredzēt pēc tam, kad dalībvalstis ir paziņojušas par reglamentētajām saskarnēm. (11) Būtu lietderīgi šai lēmumā ne pārāk izvērsti aprakstīt kategorijas pa iekārtu veidiem. Tādēļ Komisija pēc apspriešanās ar Direktīvas 1999/5/EK (TCAM) pastāvīgo komiteju kā ieteikumu ražotājiem publicē un uztur tīmeklī indikatīvu un arvien papildināmu iekārtu sarakstu pa iekārtu kategorijām. Ražotājiem ieteicams apspriesties ar kādu pilnvaroto iestādi attiecībā uz produktiem, par kuriem šāds ieteikums vēl nav pieejams. (12) Šajā lēmumā paredzētie pasākumi ir saskaņā ar TCAM komitejas atzinumu, IR PIEŅĒMUSI ŠO LĒMUMU. 1. pants 1. Kategoriju veido radioiekārtas un telekomunikāciju gala iekārtas, ko var laist tirgū un nodot ekspluatācijā bez jebkādiem ierobežojumiem. Šo kategoriju nosauc par "Kategoriju Nr. 1". Šai iekārtu kategorijai nav piešķirts iekārtu klases identifikators. 2. Kategoriju veido radioiekārtas, attiecībā uz kurām dalībvalstis piemēro ierobežojumus par nodošanu ekspluatācijā, kā paredzēts Direktīvas 1999/5/EK 7. panta 2. punktā, vai piemēro ierobežojumus par laišanu tirgū, kā paredzēts Direktīvas 1999/5/EK 9. panta 5. punktā. Šo kategoriju nosauc par "Kategoriju Nr. 2". Minētās kategorijas iekārtām ir piešķirts šāds iekārtu kategorijas identifikators: insert image 3. Komisija, apspriežoties ar Telekomunikāciju atbilstības novērtēšanas un tirgus uzraudzības komiteju (TCAM), tīmeklī, kas satur informāciju par Direktīvu 1999/5/EK (http://europa.eu.int/comm/enterprise/rtte), publicēs un uzturēs indikatīvu un arvien papildināmu to iekārtu sarakstu, kuras pieskaitāmas iepriekš minētajām kategorijām. 2. pants Šis lēmums ir adresēts dalībvalstīm. Briselē, 2000. gada 6. aprīlī Komisijas vārdā Komisijas loceklis Erkki Liikanen 1 OV L 91, 7.4.1999., 10. lpp.